CELEX: 62013CN0198
Language: da
Date: 2013-04-16 00:00:00
Title: Sag C-198/13: Anmodning om præjudiciel afgørelse indgivet af Juzgado de lo Social 1 de Benidorm (Spanien) den 16. april 2013 — Víctor Manuel Julián Hernández m.fl. mod Puntal Arquitectura S.L. m.fl.

29.6.2013   
            
            
               DA
            
            
               Den Europæiske Unions Tidende
            
            
               C 189/5
            
         Anmodning om præjudiciel afgørelse indgivet af Juzgado de lo Social 1 de Benidorm (Spanien) den 16. april 2013 — Víctor Manuel Julián Hernández m.fl. mod Puntal Arquitectura S.L. m.fl.
   (Sag C-198/13)
   2013/C 189/10
   Processprog: spansk
   
      Den forelæggende ret
   
   Juzgado de lo Social de Benidorm
   
      Parter i hovedsagen
   
   
      Sagsøgere: Víctor Manuel Julián Hernández, Chems Eddine Adel, Jaime Morales Ciudad, Bartolomé Madrid Madrid, Martín Selles Orozco, Alberto Martí Juan og Said Debbaj
   
      Sagsøgt: Puntal Arquitectura S.L., Obras Alteramar S.L., Altea Diseño y Proyectos S.L., Ángel Muñoz Sánchez, Vicente Orozco Miro og Subdelegación del Gobierno de España en Alicante
   
      Præjudicielle spørgsmål
   
   
               1)
            
            
               Er bestemmelsen i artikel 57 i lov om statutten for arbejdstagere, sammenholdt med artikel 116, stk. 2, i den konsoliderede bekendtgørelse af lov om fremgangsmåden ved indgåelse af arbejdsaftaler, som omhandler Kongeriget Spaniens praksis med, i tilfælde af arbejdsgiverens insolvens, direkte til arbejdstagerne at udbetale de såkaldte »salarios de tramitación«, der er påløbet efter den 60. (nu 90.) arbejdsdag efter anlæggelsen af sagen ved den kompetente ret, omfattet af anvendelsesområdet for Europa-Parlamentets og Rådets direktiv 2008/94/EF (1) af 22. oktober 2008 om beskyttelse af arbejdstagerne i tilfælde af arbejdsgiverens insolvens — nærmere bestemt bestemmelserne i direktivets artikel 1, stk. 1, artikel 2, stk. 3 og 4, samt artikel 3, 5 og 11?
            
         
               2)
            
            
               Hvis svaret er bekræftende, vil Kongeriget Spaniens praksis med, i tilfælde af arbejdsgiverens insolvens, direkte til arbejdstagerne at udbetale de såkaldte »salarios de tramitación«, der er påløbet efter den 60. (nu 90.) arbejdsdag efter sagsanlægget, men kun i forbindelse med afskedigelser, der retsligt er erklæret uberettigede, og ikke i forbindelse med dem, der retsligt er erklæret ugyldige, da være i strid med artikel 20 i Den Europæiske Unions charter om grundlæggende rettigheder (2) og under alle omstændigheder med EU-rettens almindelige princip om lighed og forbud mod forskelsbehandling?
            
         
               3)
            
            
               I samme retning som i det foregående spørgsmål ønskes oplyst, om en retsinstans som den, der forelægger spørgsmålet, kan undlade at anvende en lovgivning, som tillader, at Kongeriget Spanien, i tilfælde af arbejdsgiverens insolvens, direkte til arbejdstagerne udbetaler de såkaldte »salarios de tramitación«, der er påløbet efter den 60. (nu 90.) arbejdsdag efter sagsanlægget, men kun i forbindelse med afskedigelser, der retsligt er erklæret uberettigede, og ikke i forbindelse med dem, der retsligt er erklæret ugyldige, når der mellem de to typer hvad angår dette spørgsmål (»salarios de tramitación«) ikke kan fastslås objektive forskelle?
            
         
      (1)  EUT L 283, s. 36.
   
      (2)  EFT 2000 C 364, s. 1.